BALANOPHOREAE. 5 
genera, totidem tribuum naturalium pignora sint habenda.  Universim tam multiplex est generum inter 
se nexus, cum tanto conjunctus discrimine, ut difficulter de earum affinitate mutua statuatur. Substan- 
tia aliquatenus fungosa et vivendi ratione in aliarum plantarum radicibus parasitica omnes inter se con- 
veniunt, sub uniformi parasitarum habitu diversissimis formis ludentes; aliae fungi pileati speciem prae- 
seferunt v. typhaceum promunt capitulum; dum aliae thyrsum exserant floridum v. paniculam pandant 
elegantem v. denique cynarocephalae plantae capitulum mentiantur, Rhizoma horizontale ramosum, ex 
intervallis stipites verticales floriferos protrudens, mycelio Fungorum quam maxime analogum, quale in 
Helosi et Langsdorfia est observatum , in Cynomorio, Scybalio et Balanophora desideratur; quorum ge- 
nerum radices tubera referunt deformi-globosa, circa aliarum stirpium radices conglobata, iisdemque 
radicato -innata, conjunctionis modo intimo inter parasitam et altricem plantam nondum satis per- 
specto, solisque fortassis Browneo et Blumeo cognito, quorum ille »Balanophorae semina germinantia 
»vim specificam in matricem exserere suspicatur, quae corpus intermedium ferendae tuendaeque plantae 
»idoneum produceret, atque adeo gallorum per insecti ictum productioni esset analoga :);« hic adserit: 
»in periodo germinationis Balanophorarum, corpus intermedium e Ficus radicibus« in quibus gignuntur 
»enasci, naturae carnosae, atque intime coadunatum cum ejus stratis lignosis superficialibus, eorumque 
»vasis spiralibus transigi hocce corpus, ita ut aetate fiat lignosum. « Praeterea addit: »plura Balano- 
»phorae semina in eodem fere puncto Ficus radicis germinare, inde corpus hocce lignosum, sive succo- 
»rum exudatorum productum luxurians, formam plerumque habere irregularem, plantasque ex hisce tu- 
»beribus nascentes in diversas excrescere directiones, eodem fere modo quo Solani tuberosi tubera pro- 
»pagines suas gignunt, eo discrimine quod in Solano plantae oculi in peripheria, in Balanophora vero in 
»centro sint positae, eamque ob rem corpus intermedium, ubi propagines excrescunt extensionem coni- 
»cam necessario subire?).« Simile quid et in Scybalio locum habet, cujus tubera in corpus irregulare, 
(ad amussim quale Balanophorae species ineditae icon exhibuit), circa incognitae nobis arboris radicem 
conglobata, carnosa tamen, stipitisque substantià e cellulis subirregularibus composita, nec vasis spira- 
libus instructa, vidimus; nexum vero cum matricis radice, quae fili emporetici crassitie tuberum glome- 
rulum transadigit, non satis perspeximus. Sarcophytes et Lophophyti rhizomata, sive illa prorepant sive 
irregulariter tumeant penitus manet incognitum, quamvis in utroque genere rhizoma tuberosum suspi- 
cari liceat; certe hypogaeum, intinerantium anthologorum oculis se facile subducens. Generum rhizo- 
mate repente instructorum; Langsdorfiae et Helosis, cum matrice conjunctio, magnopere nobis est dubia, 
et cl. Martius assertum: Langsdorfiae rhizoma radiculas vicinarum stirpium radicibus implantatas exse- 
rere, novo in loco natali examine confirmandum videtur. Foliorum loco squamae, virescentis potissi- 
mum coloris defectu a perfectis folis diversae, Balanophoreas vestiunt; quem characterem omnibus 
plantis in aliarum stirpium radicibus parasitice crescentibus, sive ad eandem cum mostro hoc ordine 
classem naturalem pertineant, sive altiorem inter dicotyledoneas locum occupent communem , et Linneo 
probe perspectum fuisse notum est; notabilis nihilominus squamarum quoad insertionis modum, dispo- 
sitionem, formamque per singula genera diversitas. Sed res paullo altius est repetenda. Stipes verticalis, 
nunc capitulo solitario floribus obsesso terminatus, nunc plura capitula, varie in stipite. disposita pro- 
ferens, omnibus ordinis generibus est communis ; atque etiam in eo inter se conveniunt, quod capitula 
florida, primitus super rhizoma sessilia, squamarum multiplici plerumque serie imbricatim velata, Sem- 
pervivi rosulam simulent decolorem, v. potius Rafllesiae gemmam minimam referant. Helosis species 
genuinae, cayennensis nempe et altera e Brasilia relata, super rhizoma extuberantes ostendunt gemmu- 
las subrotundo-conoideas, brevissimo fulcro insidentes v. plane sessiles, intra involucrum tenuissimum 
futuri capituli rudimentum volvae ad instar includentes; quo tandem in tres pluresve lacinias fisso, ca- 
pitulum mole adauctum sensim sensimque in stipite elevatur, omnino nudo, nonnisi imá basi involucri 
marcescentis laciniis squamaeformibus cincto. Simplicissima haec est involucri forma, quae in reliquis 
generibus magis magisque composita, inter primarios Helosis characteres numeranda videtur; nam reli- 
quarum gemmae aeque super rhizoma extuberantes, involucrum distinctum plus minus fulerum coronans, 
in lacinias plures fissum. promunt; capitulum multiplici squamarum, in plerisque alternantium, in non- 
nullis oppositarum serie munitum, includentes, Ulterior differentia in eo est posita, quod in Cynomo- 
rio et Scybalio, generibus alias distinctissimis, squamae totum obsideant stipitem; in Cynomorio quidem 
sub ulteriori ejusdem evolutione in inferiore parte sterili contiguae, in superiori sensim sensimque in 
1?) R. Brown in Linn, Transact, XII, 227. Vermischte Schriften, II, 661. efr. Nees ibid, in not. 
?) Blume, Enumeratio plantarum Javae. I. 96. 
1 
i 
| 
! 
i 
| 
H 
